বিকল্পধারার চেয়ারম্যান, সাবেক প্রেসিডেন্ট ও বিএনপি’র প্রতিষ্ঠাতা মহাসচিব অধ্যাপক একিউএম বদরুদ্দোজা চৌধুরী বলেছেন, দেশে দু’টি তৃতীয় শক্তি উত্থানের সম্ভাবনা দেখা দিয়েছে। একটি তৃতীয় রাজনৈতিক জোটের শক্তি। অপরটি অরাজনৈতিক শক্তি। সরকার যেভাবে রাজনীতিকে ডিল করবে তার ওপর নির্ভর করবে তৃতীয় শক্তির উত্থান। তিনি বলেন, দলীয় সরকারের অধীনে আগামী নির্বাচন হলে অবশ্যম্ভাবীভাবে দেশে অনাকাঙ্ক্ষিত ঘটনা ঘটার আশঙ্কা থাকবে। তত্ত্বাবধায়ক সরকারের ইস্যুতে বিরোধী দল নির্বাচনে না গেলে ওই নির্বাচন জাতীয় ও আন্তর্জাতিকভাবে গ্রহণযোগ্য হবে না।